
PATERNITATEA LUI DUMNEZEU 
ÎNTR-O LUME EMANCIPATĂ 


Am primit cu bucurie invitația de a participa la acest colocviu 
teologic care are ca temă paternitatea lui Dumnezeu. Evident că 
este o temă sensibilă pentru cultura şi mentalitatea modernă care, 
datorită unor condiţii specifice, pune accent pe noțiunile de autonomie 
şi emancipare şi nu pe cele de paternitate şi filiaţie. Mulţi teologi 
contemporani consideră că la această stare de spirit, la această 
forma mentis a modernității a contribuit şi teologia. O anumită 
metodă teologică unilaterală şi un anumit mod de a înțelege şi a 
asuma existențial adevărurile teologice au determinat emanciparea 
societății moderne, aşa încât se vorbeşte din ce în ce mai mult azi 
de o societate fără părinți’. 


Aşadar între emancipare şi paternitate există o strânsă legă- 
tură, pe care Wisser't Hooft, fostul secretar al Consiliului ecumenic 
al Bisericilor a analizat-o într-o carte cu un titlu semnificativ: 
Paternitatea lui Dumnezeu într-o lume emancipată?. Noi am preluat 
această temă pentru colocviu. 


Ceea ce ne interesează pe noi aici, în mod deosebit, este 
relația dintre emancipare şi paternitate. Această relație, nu este 
lipsită de semnificație, deoarece în forma sa originară, prezentă în 
dreptul roman, emanciparea însemna tocmai trecerea de la starea de 
dependență totală a unui fiu față de tatăl său la independenţa 
bărbatului adult care îi permitea să ia el însuşi decizii ca pater 
familias”. 


! În anul 1968, pe zidurile Universității din Sorbona, studenții au scris: Dacă 
emanciparea nu este totală, ea nu este reală. 


2 HOOFT Wisser't, La paternité de Dieu dans le monde émancipé, Labor et Fides, 
Genève 1984. 


? Ibidem, p. 11. 

Mentalitatea occidentală, până în epoca modernă, a fost 
influențată de această tradiție patriarhală, prezentă, de fapt şi în 
cultura Vechiului Israel. 


În Israel, tatăl era judecătorul şi preotul familiei şi avea autori- 
tate deplină asupra soției, copiilor şi a sclavilor. Exista deasemenea, 
la evrei, o paternitate colectivă, în epoca Macabeilor, constituită din 
sfatul bătrânilor, care avea experiență şi înțelepciune pentru a îndruma 
poporul. 


Ca şi în Israel, la Roma, membrii Senatului se numeau 
pateres (părinți) deoarece Senatul roman a fost format mai întâi din 
oamenii bătrâni care aveau o responsabilitate paternă față de comu- 
nitate. De aceea, Horațiu a numit Senatul roman patrum sanctum 
concilium”. 

Paternitatea, ca realitate socială, dar şi spirituală, prezentă 
atât în cultura ebraică cât şi în cultura greco-latină, a fost preluată în 
spaţiul creştin şi a devenit elementul central al relaţiei dintre Dumnezeu 
şi umanitate. 


Datorită acestui fapt, paternitatea umană a fost aşezată pe un 
plan secund, devenind o paternitate participată. Astfel, criteriile ve- 
chilor societăţi patriarhale şi-au pierdut caracterul lor absolut şi 
constrângător. Cei care urmau lui Isus, deveneau fii ai lui Dumnezeu, 
deveneau liberi şi emancipaţi, fie că erau bărbaţi, erau femei sau 
sclavi. Sfântul Apostol Pavel exprimă foarte clar acest lucru: Toți 
sunteți fii lui Dumnezeu prin credința în Hristos lisus. Căci câți în 
Hristos v-aţi botezat, în Hristos v-aţi îmbrăcat. Nu mai este evreu, 
nici elin; nu mai este nici rob, nici liber; nu mai este parte băr- 
bătească şi femeiască, pentru că voi toți sunteți una în Hristos lisus 
(Gal 3,26-28). 


Datorită acestei schimbări de perspectivă, în primele secole 
creştine a existat o tensiune între etica patriarhală precreştină şi 
exigenţele noii credinţe. Toţi martirii creştini au ascultat mai mult 


* Ode, IV,5. Este important să subliniem aici că şi astăzi Conciliul Vatican se 
numeşte la fel: patrum sanctum concilium. 

de paternitatea biologică şi socială, şi au plătit cu viaţa această 
atitudine. 


Civilizaţia europeană creştină s-a constituit şi dezvoltat 
plecând de la această atitudine a martirilor şi a mărturisitorilor 
creştini, atitudine care presupune relații de fidelitate, în primul 
rând, față de Dumnezeu, şi în al doilea rând, faţă de membrii fami- 
liei biologice sau spirituale. Când aceste relaţii intră în conflict, 
prioritate are fidelitatea față de Dumnezeu, Părintele întregii lumi. 


Evident că, uneori, în decursul istoriei creştine, sensul autentic 
al paternităţii s-a pierdut sau s-a falsificat, prin accentul care s-a pus 
pe principiul autorității în raport cu principiul iubirii paterne, accent 
care a transformat paternitatea într-un paternalism asupritor şi con- 
strângător. | 

Dacă paternitatea creştină este o realitate spirituală, care 
pregăteşte emanciparea fiilor lui Dumnezeu şi îi conferă acesteia un 
sens creatori, paternalismul, în schimb, estompează şi falsifică 
emanciparea, întrucât face abstracție de taina, iubirea şi libertatea 
persoanei umane. Ori, pentru sufletul omului, libertatea şi iubirea 
sunt lucrurile cele mai importante. 


O comunitate autentică nu se poate realiza prin constrângere, 
prin mijloace exterioare, mecanice. De aceea lupta pentru emancipare, 
specifică epocii moderne, care însoţeşte procesul de secularizare, 
este, de fapt, lupta împotriva paternalismului constrângător şi 
expresia dorinţei profunde a omului după libertate. Se pare că lupta 
a fost câştigată, însă confuzia dintre paternalism şi paternitate a 
condus lumea modernă spre o falsă emancipare. Pentru a argumenta 
acest lucru, vom da câteva exemple: 


a) pe plan politic, ideologia marxistă, pe care s-a întemeiat 
comunismul totalitar, şi-a fixat reflexia sa pe emanciparea totală a 
fiinţei umane. Plecând de la această idee, dictaturile comuniste au 


” Un teolog olandez subliniază acest lucru destul de sugestiv: Dumnezeu a 
abandonat puterea Sa pentru a ne oferi comuniunea. Absența oricărei apărări din 
partea Sa (pe cruce) înseamnă refuzul de a exercita atotputernicia Sa fără noi şi 
impotriva noastră (Cf. W. Hooft, o.c., p. 177). 


- 

înlocuit “micul părinte” care era regele sau ţarul, cu mai mulţi 
“frați” sau “tovarăşi”, fii ai aceluiaşi partid. A rămas celebră pentru 
posteritate fraza rostită de Stalin: Statul este o famile şi eu sunt tatăl 
vostru“. Ideologia comunistă a dorit să uzurpeze paternitatea lui 
Dumnezeu şi să o înlocuiască cu paternitatea paranoică a liderului 


politic sau a partidului unic”; 


b) pe planul social economic este evident că nu mai există 
stăpâni şi sclavi, în sensul tradiţional al acestor cuvinte, dar marea 
majoritate a oamenilor din marile oraşe, depind de forțe pe care nu 
le mai pot controla. Ei nu mai slujesc unor “stăpâni” paternalişti, ci 
sunt în slujba unui sistem economic complex, în care stăpânii nu 
mai pot fi identificaţi. Chiar şi cei care ocupă posturile cele mai 
înalte acționează în numele unor puteri anonime; 

c) pe planul vieţii de familie, relaţiile dintre părinţi şi copii s-au 
falsificat, iar conflictul dintre generaţii este evident. Tinerii nu au o 
nouă conştiinţă de sine şi-şi revendică dreptul la o emancipare totală 
față de părinți şi valorile morale tradiționale". 

Discreditarea valorilor morale şi separarea de familii au sfârşit 
însă, adesea, prin ataşamentul şi supunerea necondiționată față de 
alți “pseudo-părinți”: guru, lideri ai sectelor sau ideologi ai unor 
sisteme totalitare. 


Acest lucru l-a subliniat cu competenţă teologul german, 
citat mai sus, care la o conferință internaţională spunea: Tineretul 
din 1927 avea o atitudine individualistă în faţa vieţii. Era profund 
influențat de teoriile lui Bertrand Russel şi Andre Gide. Într-un 
timp scurt Situația s-a schimbat. Generaţia conştientă de sine şi 
egocentrică a ultimilor ani, care se opunea oricărui angajament 
precis, oricărei decizii politice sau sociale, a făcut loc unei gene- 


€ Ibidem, p. 11. 

7 Vezi NASTAINCZYK W., La pedagogie de l'atheisme contemporaine dans le 
pays de l'Est, în vol. L'atheisme dans la vie et la culture contemporaines (J. Girardi et J. 
F. Six, Paris 1968, p. 420-447). 

8 Unii sociologi contemporani consideră că societatea occidentală a devenit astăzi o 
societate fără părinți. 

rații care sacrifica cu bucurie propria sa judecată individuală 
pentru a se identifica cu marile cauze sau şefi puternici. Tineretul 
de astăzi este aşadar obosit de libertate. EI vreau un şef puternic, 
un obiect căruia să i se dăruie, ocazii de a se jertfi. El nu ţine cont 
că multe din aceste cauze îl va duce la catastrofă. 


Aceeaşi evoluţie contradictorie a avut-o şi procesul de emanci- 
pare al femeilor față de tutela autoritară a bărbaţilor. Emma Goldman, 
care a făcut parte din mişcarea feministă din SUA, scria în anul 1917: 
O emancipare pur exterioară a făcut din femeia modernă o fiinţă 
superficială (...) Femeia este acum confruntată cu necesitatea de a 
se emancipa de emancipare, dacă ea doreşte cu adevărat să fie 
liberă (...) Ea a crezut că tot ceea ce era de făcut, era independenţa 
față de tiraniile exterioare; tiraniile interioare, mult mai distructive 
pentru viaţă, au fost lăsate în ele însele. Trebuie să se termine cu 
concepția ridicolă că a fi iubită, a fi îndrăgostită, a fi mamă, este 
sinonim cu a fi sclavă şi subordonată (...) Instituţia sacră a căsă- 
loriei este gradual ruinată şi nici o lamentare sentimentală nu o va 
restabili”. 


Aşadar lupta pentru emancipare, care a însoțit permanent 
procesul de secularizare, nu a condus la o adevărată emancipare şi 
astăzi este din ce în ce mai evident faptul că succesele pe planul 
vieții exterioare nu sunt însoțite de un progres ci, dimpotrivă, de un 
declin pe planul vieții interioare. Acest lucru a fost anticipat deja de 
unii savanți ai secolelor trecute. Francisc Bacon, spre exemplu, a 
prevăzut că progresul tehnic şi supunerea naturii va limita libertatea 
omului şi î/ vor conduce la o nouă formă de sclavie organizată 
colectiv; şi aceasta în numele libertăţii şi al umanismului... 


Dostoievski, cu intuiţia lui profetică, scria în secolul trecut: 
Omul este slab de înger şi bicisnic. Mândria lui este copilărească (...). 


? Aceste cuvinte erau la acel moment - anul 1932 - profetice pentru tineretul 
german. (Cf. HOOFT W., o.c., p. 94). 


1 Cf. HOROWITZ L., The Anarchitz, Dell, New York 1964, p. 266-267; la 
HOOFT W., o.c., p. 64. 


s Eseişti greci contemporani, p. 192. 

Vor dărâma templele şi vor îneca pământul în sânge. Dar până la 

urmă nu poate să nu-şi dea seama, în nerozia lui puerilă, că deşi s-a 
. . w w . .12 

răsculat, sunt povara propriei lor răzvrătiri “. 


La acest sfârşit de mileniu, aceste gânduri nu şi-au pierdut 
nicidecum actualitatea. După o experienţă a emancipării însoțită de 
multe realizări, dar şi de mari eşecuri, este momentul să ne 
întrebăm dacă nu cumva adevărata emancipare este aceea pe care a 
descoperit-o fiul risipitor când a revenit obosit în casa Părintelui 
său, în care ordinea vieţii, datorită iubirii paterne, nu era întemeiată 
nici pe o dictatură asupritoare, dar nici pe o libertate anarhică, risi- 
pitoare şi iresponsabilă. Această întoarcere acasă ar putea deveni 
astăzi premisa unei înnoiri spirituale de care nu doar societatea 
modernă, ci şi Bisericile creştine au atâta nevoie. 


Pr. Gheorghe POPA 


12 DOSTOIEVSKI, Fraţii Karamazov, Bucureşti 1964, vol. I, p. 354. 


